**Iubirea care doare**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Furtuna ne-ntreruptă de-astă noapte

a smuls din noi tot ce era de spus,

cuvantul nu mai râde, ci se zbate

pe-o palidă hârtie, descompus.

Atât ne-a mai rămas din noaptea asta,

prăpăd și disperare peste tot,

nu te condamn, eu singur port năpasta

că n-am găsit durerii antidot.

Iubirea se confundă cu o boală

ce trupul, implacabil, a-nrobit,

mai caut o vocală să nu doară

un te iubesc ce sună diferit.

Ne despărtim străini, doi oarecare,

fugari la antipozii altui timp,

pentru ce-am fost nu este vindecare

noi ne-am iubit mereu în contratimp.

Și martoră avem numai durerea

că tu și eu, iubind, am existat,

plângând, semnăm contractul cu tăcerea

în care amândoi ne-am exilat.

07.07.2017

Adina V.